[image: ]CRNA GORA 	                                          Bul.“Đ.K.Skenderbeg” b.b85360 MALI I ZI        		                    Ulcinj, Crna Gora                         OPŠTINA ULCINJ	                                                        tel: +382 30 412 – 050 KOMUNA E ULQINIT                                                                                          +382 30 412 – 956 Sekretarijat za investicije		            fax: +382 30 412 – 413 Sekretariati për investime	                                                   www.opstinaulcinj.gov.me                                                                                     Br/Nr: 10 – 		          Ulcinj, _________.g./v


PROJEKTNI ZADATAK

Za izgradnju dijela lokalnog puta II kategorije, na dijelovima katastarskih parcela broj: 522, 886, 502, 501, 499, 498, 516, 521, 520, 519 KO Šas, planska zona 6 u zahvatu Prostorno-urbanističkog plana Opštine Ulcinj.

Faza saobraćaja
Dio lokalnog puta, koji je predmet obrade, približne je ukupne dužine cca 1483m.

Glavni projekat ovog puta uraditi u svemu prema:
1. Projektnom zadatku,
2. Postojećoj zakonskoj regulativi
- Zakonu o zaštiti životne sredine,
- Važećim pravilnicima (opštim i posebnim) o izradi tehničke dokumentacije,
3. Planskim i projektnim dokumentima
- Prostorno urbanustičkom planu Opštine Ulcinj
- Urbanističko-tehničkim uslovima izdatim od strane Sekretarijata za prostoro planiranje i održivi razvoj broj 05-332/23-965/7
4. Postojećim uslovima na terenu.

Prije izrade Glavnog projekta potrebno je izvršiti geodetsko snimanje u razmjeri
R=1:500. Koordinate i kote poligonskih tačaka sa kojih je vršeno geodetsko snimanje moraju biti u državnom koordinatnom sistemu. Tačke poligonske mreže moraju biti propisno obilježene na terenu, međusobno se dogledati i biti van koridora projektovane saobraćajnice. Na grafičkim prilozima „geodetska podloga“ i „Situacioni plan“ obavezno naznačiti položaj tačaka poligonske mreže i dati spisak njihovih koordinata i kota. Osovinu puta, odnosno projektovane profile, obilježiti željeznim klinovima i po završetku projekta, zajedno sa poligonskom mrežom, predate investitoru.
Uzdužne profile uraditi u skladu sa uslovima terena i uslovima odvodnjavanja uz
obavezno postizanje podužnih i poprečnih nagiba potrebnih za odvođenje atmosferskih voda.
Poprečne profile saobraćajnice uraditi saglasno UTU-ima.
Širina kolovoznih traka 2 x 2.75m.
Za oivičenje jedne kolovozne strane puta predvidjeti betonsku rigolu širine 0.5m, a na drugoj strani puta predvidjeti bankinu širine 0.5m. Na saobraćajnici predviđeni su obostrano vođeni trotoari, minimalne širine od 1.5m.
Na svim pješačkim prelazima sa uzdignutim trotoarima treba predvidjeti rampe za kretanje invalida saglasno važećim propisima.
Kolovoznu konstrukciju saobraćajnice dimenzionisati za očekivani saobraćaj zastorom od asfalta.
Saobraćajnu signalizaciju projektovati saglasno propisima i standardima iz ove oblasti.


Faza elektrotehničkih instalacija
Projektom obraditi: javnu rasvjetu, energetsku kanalizaciju i tk kanalizaciju.

Projekat uraditi na riješenim saobraćajnim podlogama.
Projektna rješenja usaglasiti sa katastrima, uslovima i preporukama nadležnih javnih preduzeća.
Projektna rješenja usaglasiti sa postojećim objektima i ostalim fazama (saobraćaj I hidrotehničke instalacije i dr.).
Sinhron plan.
Projekat mora biti u skladu sa urbanističko-tehničkim uslovima nadležnog organa.
Za projektna rješenja dati tehničko i ekonomsko obrazloženje.
Projekat uraditi u svemu prema odredbama:
- Ovog projektnog zadatka,
- Zakona o izgradnji objekata,
- Važećih opštih i posebnih pravilnika o izradi ove vrste dokumentacije i
- Ostale raspoložive dokumentacije.
Faza hidrotehničkih instalacija
Projekat je u obavezi da:
- Sagleda kontakt zone i obuhvati sve vode sa tog područja,
- Riješi odvodnju sa kolovoznih i pripadajućih slivnih površina, u skladu sa tehničkim mogućnostima,
- Predmjerom obuhvatiti svu zamjenu ili eventualno izmještanje instalacija
- Snimi geodetske kote postojećih šahti gdje se priključuju novoprojektovane instalacije bez preuzimanja podataka iz urađenih projekata,
 -Koridore trase novoprojektovanih instalacija isprojektuje vodeći računa da se eksproprijacija, odnosno imovinski problemi, svedu na najmanju moguć mjeru,
 -Ekonomsku opravdanost odabranog rješenja
 -Godišnja prosječna količina padavina iznosi 1274mm.

Opšti uslovi:
Uz glavni projekat dostaviti sinhron plan sa prikazom mreže svih instalacija na situaciji i karekterističnim poprečnim profilima, sa dokazom da je postignuta potpuna saglasnost svih faza, kako u horizontalnom tako i vertikalnom smislu.

Sadržaj projekta:
Projekat treba da sadrži sve tekstualne i grafičke priloge za glavni projekat saglasno Pravilniku o načinu izrade i sadržini tehničke dokumentacije.

1. Tekstualni dio
- Opšti dio,
- Urbanističko-tehnički uslovi,
- Projektni zadatak,
- Tehnički izvještaj,
- Numerički podaci za obilježavanje trase,
- Predmjer radova sa dokaznicama mjera,
- Predračun radova,
- Detaljan tehnički opis za sve pozicije.

2. Grafički prilozi
- Geodetska podloga u R = 1:500,
- Situacioni plan u R = 1:500,
- Uzdužni profil u R = 1:500/50
- Poprečni profili u R = 1:50 i 1:100,
- Potrebni detalji u R = 1:20 i 1:10,
- Nivelacioni plan u R = 1: 500,
- Projekat saobraćajne signalizacije u R = 1:500 i
- Sinhron plan u R = 1:500.

Projekat dostaviti investitoru jedan primjerak u štampanoj formi i tri primjerka na CD-u ili DVD-u. 

Napomena: ovim projektnim zadatkom nije predviđena izrada geomehaničkog elaborata I projekat konstrukcija.

